  Майя Бывальцева 3-тӥ толсуре 40 пала адями Удмуртиысь йӧскалык лыдӟиськоннилэсь юртсэ выльдон-тупатъян ужъёс борды басьтӥськизы. Со сярысь «ВКонтакте» мерлыко вотэсысь бамаз элькунысь лулчеберетъя министр Владимир Соловьёв ивортӥз. Кылем арын 178 миллион манет федерал коньдон уже кутэмын, 2020-тӥ арын федерал коньдэтысь эшшо 100 миллион манет тыр ужъёсты быдэстыны кулэ Владимир Соловьёв, Удмуртиысь лулчеберетъя министрТодэ вайытом, Йӧскалык лыдӟиськоннилэсь юртсэ тупатъяны кылем арын инвожое кутскизы. Азьвылгес ивортӥзы вал, ужъёсты 2021-тӥ арын йылпумъялозы шуыса. Ватсалом, лыдӟетъюртэз Ижкарысь Советской урамын 1958-тӥ арын тулыспалэ усьтӥзы. 2011-тӥ арын кышкыттэмлыкъя куронъёслы тупамтэен валче юртэз ворсазы.  Тегъёс: Ижкар Удмуртия тупатъянужъёс ВладимирСоловьёв лэсьтськон лыдетъюрт Йӧскалыклыдӟетъюрт  